Diari Oficial de la Generalitat Valenciana


Sumari del DOGV 3950, del 01-03-2001 (2001/1876)

DECRET 42/2001, de 27 de febrer, del Govern Valencià, pel qual s'aprova la concessió d'un aval de la Generalitat Valenciana a la Institució Firal Alacantina.
-------------------------------------------------------------------------------------------------------------------------------------------------------------

### Dades del document

Número de DOGV
:   3950

Data del DOGV
:   01-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1876


Data del document
:   27-02-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * Alacant
    * garantia
    * manifestació comercial

DECRET 42/2001, de 27 de febrer, del Govern Valencià, pel qual s'aprova la concessió d'un aval de la Generalitat Valenciana a la Institució Firal Alacantina. [2001/X1876]
  
La Llei d'Hisenda Pública de la Generalitat Valenciana, autoritza el Govern Valencià per a la concessió d'avals dins de determinades condicions que s'hi fixen.
  
D'altra banda, l'article 36 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, estableix que la Generalitat Valenciana podrà prestar avals durant aquest exercici, per a les operacions de crèdit que concerten les entitats o empreses públiques i institucions firals de la Comunitat Valenciana, així com per a garantir els instruments financers emesos per Fons de Titularització d'actius promoguts per aquelles, fins a un límit de 100.000 milions de pessetes (601,01 milions d'euros). Els avals que s'aproven per mitjà d'aquest decret es troben dins del límit esmentat.
  
La Institució Firal Alacantina, amb la participació de la Generalitat Valenciana, ha negociat una operació d'endeutament per al finançament de les necessitats de tresoreria de la Institució, derivades del desenvolupament de la seua activitat. L'atorgament d'un aval de la Generalitat Valenciana constitueix condició del contracte negociat.
  
En el marc de col·laboració entre ambdues institucions, és voluntat de la Generalitat Valenciana atorgar l'aval esmentat.
  
D'acord amb això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 27 de febrer de 2001,
  
DECRETE
  
Article únic
  
S'autoritza el conseller d'Economia, Hisenda i Ocupació per a concedir a la Institució Firal Alacantina un aval destinat a garantir l'operació de crèdit, per import global de fins a 593.362.114 de pessetes de principal (1.502.530,26 euros), concertada entre aquesta Institució i el Banco de Crédito Local, a fi de finançar les necessitats de tresoreria de la Institució Firal Alacantina, derivades del desenvolupament de la seua activitat.
  
En l'atorgament de ?aval a què es refereix el paràgraf anterior, no es renunciarà al benefici d'excussió recollit en l'article 1830 del Codi Civil.
  
El termini de vigència de l'anterior autorització acabarà el 31 de desembre de 2001.
  
DISPOSICIÓ FINAL
  
S'autoritza el conseller d'Economia, Hisenda i Ocupació perquè determine les altres condicions de l'aval que s'ha de prestar, en el marc del que estableix el present decret, la Llei d'Hisenda Pública de la Generalitat Valenciana i altra normativa d'aplicació.
  
València, 27 de febrer de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,